title: 2011/773/ЕС: Решение на Европейския парламент и на Съвета от 16 ноември 2011 година относно мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/020 IE/Construction 43 от Ирландия)

text:
               30.11.2011

               BG

               Официален вестник на Европейския съюз

               L 317/31

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 16 ноември 2011 година
   относно мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/020 IE/Construction 43 от Ирландия)
   (2011/773/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна помощ на работниците, съкратени в резултат на значими структурни промени в моделите на световната търговия вследствие на глобализацията, и да ги подпомага при повторното им професионално интегриране на пазара на труда.

               (2)

               Обхватът на ЕФПГ беше разширен по отношение на подадените след 1 май 2009 г. заявления, за да се включи помощта за работниците, чието съкращаване е пряк резултат от глобалната финансова и икономическа криза.

               (3)

               С Междуинституционалното споразумение от 17 май 2006 г. се дава възможност за мобилизиране на средства от ЕФПГ в рамките на годишния таван от 500 милиона евро.

               (4)

               На 9 юни 2010 г. Ирландия подаде заявление за мобилизиране на ЕФПГ във връзка със съкращения в 1 560 предприятия, развиващи дейност по разделение 43 („Специализирани строителни дейности“) на NACE Revision 2 в регионите Border, Midlands и Western (IE01) и Southern и Eastern (IE02) по NUTS II, и представи допълнителна информация до 17 юни 2011 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. По тази причина Комисията предлага да бъдат мобилизирани средства в размер на 21 664 148 EUR.

               (5)

               Поради това ЕФПГ следва да бъде мобилизиран за предоставяне на финансово участие по заявлението, подадено от Ирландия,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2011 година се мобилизират средства от Европейския фонд за приспособяване към глобализацията за осигуряването на 21 664 148 EUR под формата на бюджетни кредити за поети задължения и за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 16 ноември 2011 година.

            За Европейския парламент

            Председател

         J. BUZEK

            За Съвета

            Председател

         W. SZCZUKA

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: 2009/951/ЕС: Решение на Комисията от 14 декември 2009 година за изменение на приложения I и II към Решение 2006/766/ЕО за установяване на списъци с трети страни и територии, от които е разрешен вносът на двучерупчести мекотели, бодлокожи, ципести, морски коремоноги и рибни продукти (нотифицирано под номер C(2009) 9870) (Текст от значение за ЕИП)

text:
               15.12.2009

               BG

               Официален вестник на Европейския съюз

               L 328/70

      РЕШЕНИЕ НА КОМИСИЯТА

   от 14 декември 2009 година
   за изменение на приложения I и II към Решение 2006/766/ЕО за установяване на списъци с трети страни и територии, от които е разрешен вносът на двучерупчести мекотели, бодлокожи, ципести, морски коремоноги и рибни продукти
   (нотифицирано под номер C(2009) 9870)
   (текст от значение за ЕИП)
   (2009/951/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (1), и по-специално член 11, параграф 1 от него,
   като има предвид, че:

               (1)

               В Регламент (ЕО) № 854/2004 се предвижда, че продукти от животински произход се внасят само от трета страна или част от трета страна, която фигурира в списък, съставен в съответствие с посочения регламент. С него също така се определят специални условия за вноса на двучерупчести мекотели, ципести, бодлокожи и морски коремоноги и рибни продукти от трети страни.

               (2)

               В Регламент (ЕО) № 854/2004 се предвижда, че при съставянето и актуализирането на посочените списъци следва да бъде взет предвид контролът на Съюза в трети страни и гаранциите, предоставени от компетентните органи на третите страни, във връзка със съответствието на техните национални разпоредби със законодателството на Съюза в областта на фуражите и храните и правилата за опазване здравето на животните, установени в Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (2), или във връзка с наличието на равностойни разпоредби с тези от посочената област на общностното законодателство.

               (3)

               В Решение 2006/766/ЕО на Комисията от 6 ноември 2006 г. за установяване на списъци с трети страни и територии, от които е разрешен вносът на двучерупчести мекотели, бодлокожи, ципести, морски коремоноги и рибни продукти (3) са изброени третите страни, които отговарят на критериите, посочени в член 11, параграф 4 от Регламент (ЕО) № 854/2004 и следователно са в състояние да гарантират, че тези продукти, изнесени за Европейския съюз, отговарят на санитарните условия, определени в законодателството на Съюза с цел опазване здравето на потребителите. Съответно в приложение I към посоченото решение е включен списък с третите страни, от които е разрешен вносът на двучерупчести мекотели, бодлокожи, ципести и морски коремоноги във всякаква форма, предназначени за консумация от човека, докато в приложение II към него е включен списък с третите страни и територии, от които е разрешен вносът на рибни продукти, предназначени за консумация от човека във всякаква форма.

               (4)

               С Регламент (ЕО) № 2076/2005 на Комисията от 5 декември 2005 г. относно определяне на преходни разпоредби за прилагането на Регламенти (ЕО) № 853/2004, (ЕО) № 854/2004 и (ЕО) № 882/2004 на Европейския парламент и на Съвета (4) се определят преходни мерки за период, който приключва на 31 декември 2009 г. Посочените мерки включват дерогация от член 11, параграф 1 от Регламент (ЕО) № 854/2004, съгласно която държавите-членки могат да разрешат вноса на двучерупчести мекотели и рибни продукти от страните, включени съответно в списъците в приложения I и II към Регламент (ЕО) № 2076/2005, при условие че, inter alia, компетентният орган на третата страна или територия е предоставил на съответната държава-членка гаранции, че въпросният продукт е получен при условия, поне равностойни на тези относно производството и пускането на пазара на продукти на Съюза.

               (5)

               Канада понастоящем е включена в списъка в приложение I към Регламент (ЕО) № 2076/2005. Резултатите от контрола на Съюза в Канада с цел оценка на съществуващата система за контрол на продукцията на двучерупчести мекотели, предназначени за износ за Европейския съюз, като последният контрол бе извършен през 2009 г., както и препоръката на съвместния управителен комитет, създаден по силата на Споразумението между Европейската общност и правителството на Канада относно санитарните мерки за опазване на общественото здраве и здравето на животните във връзка с търговията с живи животни и животински продукти (5) от 17 декември 1998 г. относно реципрочната равностойност между стандартите на Канада и тези на Съюза за живи двучерупчести мекотели сочат, че условията, приложими в Канада за двучерупчести мекотели, бодлокожи, ципести и морски коремоноги, предназначени за износ за Европейския съюз, са равностойни на предвидените в съответното законодателство на Съюза.

               (6)

               Гренландия понастоящем е включена в списъка в приложение I към Регламент (ЕО) № 2076/2005. Резултатите от контрола на Съюза в Гренландия с цел оценка на съществуващата система за контрол на продукцията на двучерупчести мекотели, предназначени за износ за Европейския съюз, като последният контрол бе извършен през 2009 г., заедно с гаранциите, предоставени от компетентния орган на Гренландия, сочат, че условията, приложими в посочената трета страна за двучерупчести мекотели, бодлокожи, ципести и морски коремоноги, предназначени за износ за Европейския съюз, са равностойни на предвидените в съответното законодателство на Съюза. Съответно Гренландия следва да бъде включени в списъка в приложение I към Решение 2006/766/ЕО.

               (7)

               Резултатите от контрола на Съюза в САЩ с цел оценка на съществуващата система за контрол на продукцията на двучерупчести мекотели, предназначени за износ за Европейския съюз, като последният контрол бе извършен през 2009 г., показаха различия между американските стандарти и тези на Съюза за живи двучерупчести мекотели, но не установиха сериозни рискове за човешкото здраве с изключение на зоната за събиране на Мексиканския залив. САЩ и Европейският съюз се споразумяха да разгледат реципрочната равностойност между стандартите на САЩ и тези на Съюза за живи двучерупчести мекотели. Следователно е целесъобразно да се разреши временно вносът в Европейския съюз на двучерупчести мекотели, бодлокожи, ципести и морски коремоноги от САЩ с изключение на двучерупчести мекотели, събирани в Мексиканския залив. Това временно разрешение следва да бъде преразглеждано на всеки шест месеца след неговото влизане в сила, като се вземат предвид резултатите от проучването на равностойността между стандартите на САЩ и тези на Съюза за живи двучерупчести мекотели.

               (8)

               Ангола, Азербайджан, Бенин, Конго, Еритрея, Израел, Мианмар, Соломоновите острови, Света Елена и Того понастоящем са включени в списъка в приложение II към Регламент (ЕО) № 2076/2005. Резултатите от контрола на Съюза с цел оценка на съществуващата система за контрол на продукцията на рибни продукти, предназначени за износ към Европейския съюз, като последният контрол в Ангола бе извършен през 2007 г., в Азербайджан — през 2007 г., в Бенин — през 2009 г., в Конго — през 2009 г., в Еритрея — през 2008 г., в Израел — през 2009 г., в Мианмар — през 2009 г., на Соломоновите острови — през 2007 г., в Света Елена — през 2003 г., а в Того — през 2009 г., заедно с гаранциите, предоставени от компетентните органи на Ангола, Азербайджан (само за хайвер), Бенин, Конго (за рибни продукти от екземпляри, уловени, изкормени (където е приложимо), замразени и окончателно пакетирани в открито море), Еритрея, Израел, Мианмар (само за замразени рибни продукти от уловени диви екземпляри), Соломоновите острови, Света Елена и Того (само за живи омари), сочат, че условията, приложими в посочените трети страни за рибни продукти, предназначени за износ за Европейския съюз, са равностойни на предвидените в съответното законодателство на Съюза. Съответно посочените трети страни следва да бъдат включени в списъка в приложение II към Решение 2006/766/ЕО.

               (9)

               Освен това, за да се отчетат различията по отношение на гаранциите, предоставени от посочените трети страни, е необходимо да се предвидят определени ограничения в списъците в приложения I и II към Решение 2006/766/ЕО.

               (10)

               Света Елена, Тристан да Куня и Асенсион съставляват единна отвъдморска територия. Тъй като островите са отдалечени един от друг и на практика се управляват отделно, те избраха да посочат отделни компетентни органи, отговорни за безопасността на рибните продукти. Поради това включването на Света Елена като трета страна, от която е разрешен вносът на рибни продукти, не следва да обхваща островите Тристан да Куня и Асенсион.

               (11)

               За по-голяма яснота на законодателството на Съюза заглавията на приложения I и II към Решение 2006/766/ЕО следва да бъдат изменени. Заглавието на приложение I следва да сочи ясно, че вносът на двучерупчести мекотели, бодлокожи, ципести и морски коремоноги, предназначени за консумация от човека, било то живи, замразени или преработени, е разрешен единствено от третите страни, включени в посоченото приложение. Заглавието на приложение II следва да сочи ясно, че приложението обхваща вноса на рибни продукти съгласно определението в точка 3.1 от приложение I към Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (6), с изключение на тези, които попадат в обхвата на приложение I към настоящото решение. Това разграничение е необходимо, тъй като изискванията на Съюза, приложими за тези две групи продукти, са различни.

               (12)

               Поради това Решение 2006/766/ЕО следва да бъде съответно изменено.

               (13)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩОТО РЕШЕНИЕ:
   Член 1
   Решение 2006/766/ЕО се изменя, както следва:

               1.

               Приложение I се изменя, както следва:

                           а)

                           заглавието на приложение I се заменя със следното:

                              „ПРИЛОЖЕНИЕ I

                                 Списък с третите страни, от които е разрешен вносът на живи, замразени или преработени двучерупчести мекотели, бодлокожи, ципести и морски коремоноги, предназначени за консумация от човека
                                  (7)

                           б)

                           след реда за Австралия се добавя следният ред за Канада:

                                       „CA

                                       КАНАДА“

                           в)

                           след реда за Чили се добавя следният ред за Гренландия:

                                       „GL

                                       ГРЕНЛАНДИЯ“

                           г)

                           след реда за Турция се добавя следният ред за САЩ:

                                       „US

                                       СЪЕДИНЕНИ АМЕРИКАНСКИ ЩАТИ

                                       Само до 1 юли 2010 г.
                                       и
                                       с изключение на вноса на двучерупчести мекотели, събирани в щатите Флорида, Тексас, Мисисипи, Алабама и Луизиана.“

               2.

               Приложение II към Решение 2006/766/ЕО се заменя с текста на приложението към настоящото решение.

         Член 2
   Настоящото решение се прилага от 1 януари 2010 г.
   Член 3
   Адресати на настоящото решение са държавите-членки.

      Съставено в Брюксел на 14 декември 2009 година.

            За Комисията

         Androulla VASSILIOU

            Член на Комисията

      (1)  ОВ L 139, 30.4.2004 г., стр. 206.

      (2)  ОВ L 165, 30.4.2004 г., стр. 1.

      (3)  ОВ L 320, 18.11.2006 г., стр. 53.

      (4)  ОВ L 338, 22.12.2005 г., стр. 83.

      (5)  ОВ L 71, 18.3.1999 г., стр. 3.

      (6)  ОВ L 139, 30.4.2004 г., стр. 55. Приложение I: „3.1. „Рибни продукти“ са всички морски или сладководни животни (с изключение на живите двучерупчести мекотели, живите бодлокожи, живите мантийни и живите морски коремоноги, както и всички бозайници, влечуги и жаби), както дивите, така и отглежданите в стопанства, включително и всички ядивни форми, части и продукти от такива животни.“

      (7)  Включително тези, които попадат в обхвата на определението за рибни продукти в точка 3.1 от приложение I към Регламент (ЕО) № 853/2004 на Европейския парламент и на Съвета (ОВ L 139, 30.4.2004 г., стр. 55).“

      ПРИЛОЖЕНИЕ

            „ПРИЛОЖЕНИЕ II

               Списък с третите страни и териториите, от които е разрешен вносът на рибни продукти, предназначени за консумация от човека, различни от тези, които попадат в обхвата на приложение I към настоящото решение

            (Страни и територии, посочени в член 11 от Регламент (ЕО) № 854/2004)

                        Код по IЅО

                        Страни

                        Ограничения

                        AE

                        ОБЕДИНЕНИ АРАБСКИ ЕМИРСТВА

                        AG

                        АНТИГУА И БАРБУДА

                        Само живи омари

                        AL

                        АЛБАНИЯ

                        AM

                        АРМЕНИЯ

                        Само живи диви раци, термично обработени раци, които не са отглеждани в стопанства, и замразени раци, които не са отглеждани в стопанства.

                        AN

                        НИДЕРЛАНДСКИ АНТИЛИ

                        AO

                        АНГОЛА

                        AR

                        АРЖЕНТИНА

                        AU

                        АВСТРАЛИЯ

                        AZ

                        АЗЕРБАЙДЖАН

                        Само хайвер

                        BA

                        БОСНА и ХЕРЦЕГОВИНА

                        BD

                        БАНГЛАДЕШ

                        BJ

                        БЕНИН

                        BR

                        БРАЗИЛИЯ

                        BS

                        БАХАМСКИ ОСТРОВИ

                        BY

                        БЕЛАРУС

                        BZ

                        БЕЛИЗ

                        CA

                        КАНАДА

                        CG

                        КОНГО

                        Само рибни продукти от екземпляри, уловени, изкормени (където е приложимо), замразени и окончателно пакетирани в открито море

                        CH

                        ШВЕЙЦАРИЯ

                        CI

                        КОТ Д’ИВОАР

                        CL

                        ЧИЛИ

                        CN

                        КИТАЙ

                        CO

                        КОЛУМБИЯ

                        CR

                        КОСТА РИКА

                        CU

                        КУБА

                        CV

                        КАБО ВЕРДЕ

                        DZ

                        АЛЖИР

                        EC

                        ЕКВАДОР

                        EG

                        ЕГИПЕТ

                        ER

                        ЕРИТРЕЯ

                        FK

                        ФОЛКЛАНДСКИ ОСТРОВИ

                        GA

                        ГАБОН

                        GD

                        ГРЕНАДА

                        GH

                        ГАНА

                        GL

                        ГРЕНЛАНДИЯ

                        GM

                        ГАМБИЯ

                        GN

                        ГВИНЕЯ

                        Само риба, която не е подлежала на преработка или подготовка, различна от отсичане на глава, изкормване, охлаждане или замразяване. Не се прилага намалената честота на физическите проверки, предвидена в Решение 94/360/ЕО на Комисията (ОВ L 158, 25.6.1994 г., стp. 41).

                        GT

                        ГВАТЕМАЛА

                        GY

                        ГВИАНА

                        HK

                        ХОНКОНГ

                        HN

                        ХОНДУРАС

                        HR

                        ХЪРВАТИЯ

                        ID

                        ИНДОНЕЗИЯ

                        IL

                        ИЗРАЕЛ

                        IN

                        ИНДИЯ

                        IR

                        ИРАН

                        JM

                        ЯМАЙКА

                        JP

                        ЯПОНИЯ

                        KE

                        КЕНИЯ

                        KR

                        ЮЖНА КОРЕЯ

                        KZ

                        КАЗАХСТАН

                        LK

                        ШРИ ЛАНКА

                        MA

                        МАРОКО

                        ME

                        ЧЕРНА ГОРА

                        MG

                        МАДАГАСКАР

                        MM

                        МИАНМАР

                        Само замразени рибни продукти от уловени диви екземпляри (сладководна или морска риба, скариди)

                        MR

                        МАВРИТАНИЯ

                        MU

                        МАВРИЦИЙ

                        MV

                        МАЛДИВСКИ ОСТРОВИ

                        MX

                        МЕКСИКО

                        MY

                        МАЛАЙЗИЯ

                        MZ

                        МОЗАМБИК

                        NA

                        НАМИБИЯ

                        NC

                        НОВА КАЛЕДОНИЯ

                        NG

                        НИГЕРИЯ

                        NI

                        НИКАРАГУА

                        NZ

                        НОВА ЗЕЛАНДИЯ

                        OM

                        ОМАН

                        PA

                        ПАНАМА

                        PE

                        ПЕРУ

                        PF

                        ФРЕНСКА ПОЛИНЕЗИЯ

                        PG

                        ПАПУА-НОВА ГВИНЕЯ

                        PH

                        ФИЛИПИНИ

                        PM

                        СЕН ПИЕР И МИКЕЛОН

                        PK

                        ПАКИСТАН

                        RS

                        СЪРБИЯ
                        Не включва Косово, както е определено в Резолюция 1244 на Съвета за сигурност на ООН от 10 юни 1999 г.

                        Само цяла прясна риба от улов на диви морски екземпляри

                        RU

                        РУСИЯ

                        SA

                        САУДИТСКА АРАБИЯ

                        SB

                        СОЛОМОНОВИ ОСТРОВИ

                        SC

                        СЕЙШЕЛСКИ ОСТРОВИ

                        SG

                        СИНГАПУР

                        SH

                        СВЕТА ЕЛЕНА
                        Не включва островите Тристан да Куня и Асенсион

                        SN

                        СЕНЕГАЛ

                        SR

                        СУРИНАМ

                        SV

                        САЛВАДОР

                        TG

                        ТОГО

                        Само живи омари

                        TH

                        ТАЙЛАНД

                        TN

                        ТУНИС

                        TR

                        ТУРЦИЯ

                        TW

                        ТАЙВАН

                        TZ

                        ТАНЗАНИЯ

                        UA

                        УКРАЙНА

                        UG

                        УГАНДА

                        US

                        СЪЕДИНЕНИ АМЕРИКАНСКИ ЩАТИ

                        UY

                        УРУГВАЙ

                        VE

                        ВЕНЕЦУЕЛА

                        VN

                        ВИЕТНАМ

                        YE

                        ЙЕМЕН

                        YT

                        МАЙОТ

                        ZA

                        ЮЖНА АФРИКА

                        ZW

                        ЗИМБАБВЕ“


title: Решение (ЕС) 2017/743 на Съвета от 25 април 2017 година за назначаване на член, предложен от Република Австрия, в Комитета на регионите

text:
               28.4.2017

               BG

               Официален вестник на Европейския съюз

               L 111/10

         РЕШЕНИЕ (ЕС) 2017/743 НА СЪВЕТА
   от 25 април 2017 година
   за назначаване на член, предложен от Република Австрия, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Австрия,
   като имат предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Erwin PRÖLL се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член в Комитета на регионите за остатъка от мандата, а именно до 25 януари 2020 г.:

               —

               магистър Johanna MIKL-LEITNER, Mitglied der niederösterreichischen Landesregierung.

         Член 2
   Настоящото решение влиза в сила в деня на приемането му.

      Съставено в Люксембург на 25 април 2017 година.

            За Съвета

            Председател

         I. BORG

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: Решение (ОВППС) 2017/1176 на Комитета по политика и сигурност от 26 юни 2017 година за назначаване на командващ силите на мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) (EUTM Mali/1/2017)

text:
               1.7.2017

               BG

               Официален вестник на Европейския съюз

               L 170/94

         РЕШЕНИЕ (ОВППС) 2017/1176 НА КОМИТЕТА ПО ПОЛИТИКА И СИГУРНОСТ
   от 26 юни 2017 година
   за назначаване на командващ силите на мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) (EUTM Mali/1/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (1), и по-специално член 5 от него,
   като има предвид, че:

               (1)

               Съгласно член 5, параграф 1 от Решение 2013/34/ОВППС Съветът оправомощи Комитета по политика и сигурност (КПС) в съответствие с член 38 от Договора за Европейския съюз да взема необходимите решения във връзка с политическия контрол и стратегическото ръководство на EUTM Мали, включително решенията за назначаване на следващите командващи мисията на ЕС.

               (2)

               На 7 декември 2016 г. КПС прие Решение (ОВППС) 2016/2352 (2) за назначаване на бригаден генерал Peter DEVOGELAERE за командващ мисията на ЕС за EUTM Мали.

               (3)

               С Решение (ЕС) 2017/971 на Съвета (3) беше изменена командната верига на EUTM Мали. Впоследствие Решение (ОВППС) 2016/2352 беше отменено и бригаден генерал Peter DEVOGELAERE беше назначен за командващ силите на мисията на ЕС за EUTM Мали.

               (4)

               На 10 април 2017 г. Белгия предложи бригаден генерал Bart LAURENT да бъде назначен за нов командващ силите на мисията на ЕС за EUTM Мали на мястото на бригаден генерал Peter DEVOGELAERE.

               (5)

               На 29 май 2017 г. Военният комитет на ЕС препоръча на КПС да назначи бригаден генерал Bart LAURENT за нов командващ силите на мисията на ЕС за EUTM Мали на мястото на бригаден генерал Peter DEVOGELAERE, считано от 12 юли 2017 г.

               (6)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Бригаден генерал Bart LAURENT се назначава за командващ силите на мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали), считано от 12 юли 2017 г.
   Член 2
   Настоящото решение влиза в сила в деня на приемането му.

      Съставено в Брюксел на 26 юни 2017 година.

            За Комитета по политика и сигурност

            Председател

         W. STEVENS

      (1)  ОВ L 14, 18.1.2013 г., стр. 19.

      (2)  Решение (ОВППС) 2016/2352 на Комитета по политика и сигурност от 7 декември 2016 г. за назначаване на командващия мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение (ОВППС) 2016/939 (EUTM Mali/2/2016) (ОВ L 348, 21.12.2016 г., стр. 25).

      (3)  Решение (ЕС) 2017/971 на Съвета от 8 юни 2017 г. за определяне на реда и условията за планиране и провеждане на военни мисии на ЕС по линия на ОПСО без изпълнителни правомощия и за изменение на решения 2010/96/ОВППС за военна мисия на Европейския съюз в подкрепа на обучението на Сомалийските сили за сигурност, 2013/34/ОВППС за военна мисия на Европейския съюз в подкрепа на обучението на въоръжените сили на Мали (EUTM Mали) и (ОВППС) 2016/610 за военна мисия на Европейския съюз по линия на ОПСО за обучение в Централноафриканската република (EUTM RCA) (ОВ L 146, 9.6.2017 г., стр. 133).


title: Решение (ОВППС) 2016/564 на Съвета от 11 април 2016 година за изменение на Решение 2013/798/ОВППС относно ограничителни мерки срещу Централноафриканската република

text:
               12.4.2016

               BG

               Официален вестник на Европейския съюз

               L 96/38

         РЕШЕНИЕ (ОВППС) 2016/564 НА СЪВЕТА
   от 11 април 2016 година
   за изменение на Решение 2013/798/ОВППС относно ограничителни мерки срещу Централноафриканската република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 23 декември 2013 г. Съветът прие Решение 2013/798/ОВППС (1) вследствие на приемането на Резолюция 2127 (2013) от Съвета за сигурност на Организацията на обединените нации.

               (2)

               На 27 януари 2016 г. Съветът за сигурност на Организацията на обединените нации прие Резолюция 2262 (2016), която удължава прилагането на оръжейното ембарго, забраната за пътуване и замразяването на активи, наложени на Централноафриканската република, до 31 януари 2017 г. и внася някои изменения в хипотезите на освобождаване от оръжейното ембарго, както и в критериите за посочване.

               (3)

               Необходимо е Съюзът да предприеме допълнителни действия за въвеждането на тези мерки.

               (4)

               Поради това Решение 2013/798/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2013/798/ОВППС се изменя, както следва:

               1)

               Член 2 се изменя, както следва:

                           а)

                           в параграф 1 буква в) се заменя със следното:

                                       „в)

                                       продажбата, доставката, трансфера или износа на малки оръжия и друго свързано с тях оборудване, предназначени единствено за използване от международни патрули, отговарящи за сигурността в защитената зона на река Санга на територията на три държави, с цел осигуряване на защита срещу бракониерство, контрабанда със слонова кост и оръжия и други дейности, които противоречат на националните закони на ЦАР или на международните правни задължения на страната, след предварително уведомяване на Комитета;“

                           б)

                           в параграф 1 се добавя следната буква г):

                                       „г)

                                       продажбата, доставката, трансфера или износа на несмъртоносно оборудване и предоставянето на помощ, включително оперативно и неоперативно обучение на централноафриканските сили за сигурност, предназначени единствено за подпомагане в процеса на реформа на сектора за сигурност (РСС) в ЦАР или използване в този процес, при координиране с MINUSCA и след предварително уведомяване на Комитета.“;

                           в)

                           в параграф 2 буква а) се заменя със следното:

                                       „а)

                                       продажбата, доставката, трансфера или износа на несмъртоносно военно оборудване, предназначено единствено за хуманитарни или защитни цели, и свързана с него техническа помощ или обучение;“.

               2)

               В член 2а параграф 1 се заменя със следното:
               „1.   Държавите членки предприемат необходимите мерки за предотвратяване на влизането или транзитното преминаване през територията си на лицата, посочени от Комитета, създаден съгласно точка 57 от Резолюция 2127 (2013) на Съвета за сигурност на ООН (наричан по-долу „Комитетът“), включително на:

                           а)

                           лица, които участват или оказват подкрепа при действия, насочени срещу мира, стабилността или сигурността на ЦАР, включително действия, които застрашават или възпрепятстват процеса на политически преход, процеса на стабилизиране и помирение или които подхранват насилието;

                           б)

                           действат в нарушение на оръжейното ембарго, установено в точка 54 от Резолюция 2127 (2013) на Съвета за сигурност на ООН и член 1 от настоящото решение, или пряко или непряко са участвали в продажбата, доставката или трансфера на въоръжени групи или престъпни мрежи в ЦАР или самите те са получавали оръжия или каквито и да било свързани с тях материали или технически консултации, обучение или помощ, включително финансиране и финансова помощ, свързани с насилствените действия на въоръжени групи или престъпни мрежи в ЦАР;

                           в)

                           участват в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване;

                           г)

                           набират или използват деца във въоръжения конфликт в ЦАР в нарушение на приложимото международно право;

                           д)

                           оказват подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР или от ЦАР, включително диаманти, злато, видове от дивата флора и фауна, както и продукти от видове от дивата флора и фауна;

                           е)

                           препятстват доставките на хуманитарна помощ за ЦАР или достъпа до нея, или разпределянето ѝ в ЦАР;

                           ж)

                           участват в планирането, ръководенето, финансирането или извършването на нападения срещу мисии на ООН или международни части в областта на сигурността, включително MINUSCA, мисиите на Съюза и френските операции, които им оказват подкрепа;

                           з)

                           ръководят посочено от Комитета образувание или са оказвали подкрепа или са действали в полза, от името или под ръководството на лице или образувание, посочено от Комитета, или образувание, притежавано или контролирано от лице или образувание, посочено от Комитета,

                     изброени в приложението към настоящото решение.“

               3)

               В член 2б параграф 1 се заменя със следното:
               „1.   Всички финансови средства и икономически ресурси, притежавани или контролирани пряко или непряко от лицата или образуванията, посочени от Комитета, които:

                           а)

                           участват във или оказват подкрепа на действия, насочени срещу мира, стабилността или сигурността на ЦАР, включително действия, които застрашават или възпрепятстват процеса на политически преход, процеса на стабилизиране и помирение или които подхранват насилието;

                           б)

                           действат в нарушение на оръжейното ембарго, установено в точка 54 от Резолюция 2127 (2013) на Съвета за сигурност на ООН и член 1 от настоящото решение, или пряко или непряко са участвали в продажбата, доставката или трансфера на въоръжени групи или престъпни мрежи в ЦАР или самите те са получавали оръжия или каквито и да било свързани с тях материали или технически консултации, обучение или помощ, включително финансиране и финансова помощ, свързани с насилствените действия на въоръжени групи или престъпни мрежи в ЦАР;

                           в)

                           участват в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване;

                           г)

                           набират или използват деца във въоръжения конфликт в ЦАР в нарушение на приложимото международно право;

                           д)

                           оказват подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР или от ЦАР, включително диаманти, злато, видове от дивата флора и фауна, както и продукти от видове от дивата флора и фауна;

                           е)

                           препятстват доставките на хуманитарна помощ за ЦАР или достъпа до нея, или разпределянето ѝ в ЦАР;

                           ж)

                           участват в планирането, ръководенето, финансирането или извършването на нападения срещу мисии на ООН или международни части в областта на сигурността, включително MINUSCA, мисиите на Съюза и френските операции, които им оказват подкрепа;

                           з)

                           ръководят посочено от Комитета образувание или са оказвали подкрепа или са действали в полза, от името или под ръководството на лице или образувание, посочено от Комитета, или образувание, притежавано или контролирано от лице или образувание, посочено от Комитета;

                     се замразяват.
               Лицата и образуванията, посочени в настоящия параграф, са изброени в приложението към настоящото решение.“

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Люксембург на 11 април 2016 година.

            За Съвета

            Председател

         M.H.P. VAN DAM

      (1)  Решение 2013/798/ОВППС на Съвета от 23 декември 2013 г. относно ограничителни мерки срещу Централноафриканската република (ОВ L 352, 24.12.2013 г., стр. 51.


title: 2008/190/ЕО: Решение на Съвета от 18 февруари 2008 година за сключване на Споразумение между Европейската общност и Република Молдова относно някои аспекти на въздухоплавателните услуги

text:
               5.3.2008

               BG

               Официален вестник на Европейския съюз

               L 60/24

      РЕШЕНИЕ НА СЪВЕТА

   от 18 февруари 2008 година
   за сключване на Споразумение между Европейската общност и Република Молдова относно някои аспекти на въздухоплавателните услуги
   (2008/190/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2 във връзка с член 300, параграф 2, първа алинея, първо изречение и параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               С решение от 5 юни 2003 г. Съветът упълномощи Комисията да започне преговори с трети страни за замяната на някои разпоредби в съществуващи двустранни споразумения със споразумение на Общността.

               (2)

               Комисията договори от името на Общността Споразумение с Република Молдова относно някои аспекти на въздухоплавателните услуги, в съответствие с механизмите и насоките в приложението към решението от 5 юни 2003 г.

               (3)

               Споразумението бе подписано от името на Общността при условие възможното му сключване на по-късна дата в съответствие с Решение 2006/345/ЕО на Съвета (2).

               (4)

               Споразумението следва да бъде одобрено,

         РЕШИ:
   Член 1
   Споразумението между Европейската общност и Република Молдова относно някои аспекти на въздухоплавателните услуги се одобрява от името на Общността.
   Член 2
   Председателят на Съвета се упълномощава да посочи лицето(ата), овластено(и) да извърши(ат) нотификацията, предвидена в член 8, параграф 1 от споразумението.

      Съставено в Брюксел на 18 февруари 2008 година.

            За Съвета

            Председател

         D. RUPEL

      (1)  Становище от 16 май 2006 г. (все още непубликувано в Официален вестник).

      (2)  ОВ L 126, 13.5.2006 г., стр. 23.


title: Решение (ЕС) 2017/235 на Съвета от 7 февруари 2017 година за сключването от името на Съюза на Споразумението между Европейския съюз и Соломоновите острови за премахване на визите за краткосрочно пребиваване

text:
               11.2.2017

               BG

               Официален вестник на Европейския съюз

               L 36/7

         РЕШЕНИЕ (ЕС) 2017/235 НА СЪВЕТА
   от 7 февруари 2017 година
   за сключването от името на Съюза на Споразумението между Европейския съюз и Соломоновите острови за премахване на визите за краткосрочно пребиваване
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 6, втора алинея, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Комисията договори от името на Съюза споразумение със Соломоновите острови за премахване на визите за краткосрочно пребиваване („Споразумението“).

               (2)

               В съответствие с Решение (ЕС) 2016/1888 на Съвета (2) Споразумението беше подписано и се прилага временно, считано от 8 октомври 2016 г.

               (3)

               Със Споразумението се създава Съвместен комитет от експерти за управление на Споразумението. Съюзът се представлява в Съвместния комитет от Комисията, която следва да се подпомага от представителите на държавите членки.

               (4)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва в съответствие с Решение 2000/365/ЕО на Съвета (3); следователно Обединеното кралство не участва в неговото приемане и не е обвързано от него, нито от неговото прилагане.

               (5)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане.

               (6)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Соломоновите острови за премахване на визите за краткосрочно пребиваване се одобрява от името на Съюза.
   Член 2
   Председателят на Съвета извършва нотификацията, предвидена в член 8, параграф 1 от Споразумението, от името на Съюза (5).
   Член 3
   Комисията, подпомагана от представители на държавите членки, представлява Съюза в Съвместния комитет от експерти, създаден съгласно член 6 от Споразумението.
   Член 4
   Настоящото решение влиза в сила в деня на приемането му.

      Съставено в Брюксел на 7 февруари 2017 година.

            За Съвета

            Председател

         L. GRECH

      (1)  Одобрение от 1 декември 2016 г.

      (2)  Решение (ЕС) 2016/1888 на Съвета от 24 юни 2016 г. за подписване, от името на Съюза, и временно прилагане на Споразумението между Европейския съюз и Соломоновите острови за премахване на визите за краткосрочно пребиваване (ОВ L 292, 27.10.2016 г., стр. 1).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на влизане в сила на Споразумението ще бъде публикувана в Официален вестник на Европейския съюз от Генералния секретариат на Съвета.


title: Решение (ЕС) 2015/997 на Съвета от 16 юни 2008 година относно подписването от името на Европейската общност на Споразумението за стабилизиране и асоцииране между Европейските общности и техните държави-членки, от една страна, и Босна и Херцеговина, от друга страна

text:
               30.6.2015

               BG

               Официален вестник на Европейския съюз

               L 164/1

         РЕШЕНИЕ (ЕС) 2015/997 НА СЪВЕТА
   от 16 юни 2008 година
   относно подписването от името на Европейската общност на Споразумението за стабилизиране и асоцииране между Европейските общности и техните държави-членки, от една страна, и Босна и Херцеговина, от друга страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 310 във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               Преговорите с Босна и Херцеговина по Споразумението за стабилизиране и асоцииране между Европейските общности и техните държави-членки, от една страна, и Босна и Херцеговина, от друга страна, са приключени.

               (2)

               Търговските разпоредби, съдържащи се в споразумението, имат изключителен характер, свързан с политиката, прилагана в рамките на Процеса на стабилизиране и асоцииране, и няма да представляват за Европейския съюз никакъв прецедент в търговската политика на Общността по отношение на трети държави, различни от тези на Западните Балкани.

               (3)

               Споразумението следва да бъде подписано от името на Общността, при условие сключването му на по-късна дата,

         РЕШИ:
   Член 1
   Одобрява се от името на Общността подписването на Споразумението за стабилизиране и асоцииране между Европейските общности и техните държави-членки, от една страна, и Босна и Херцеговина, от друга страна, при условие сключването на посоченото споразумение.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лицето(aта), упълномощено(и) да подпише(ат) споразумението от името на Общността, при условие сключването му.

      Съставено в Люксембург на 16 юни 2008 година.

            За Съвета

            Председател

         D. RUPEL


title: Решение на Съвета от 18 юни 1998 година за сключване на Споразумение за взаимно признаване във връзка с оценката на съответствието, сертификатите и обозначенията между Европейската общност и Австралия

text:
Важна правна забележка

|

31998D0508

Официален вестник n° L 229 , 17/08/1998 стр. 0001 - 0002 специално чешко издание глава 11 том 29 стр. 97  - 98 специално испанско издание глава 11 том 29 стр. 97  - 98 специално унгарско издание глава 11 том 29 стр. 97  - 98 специално литвийско издание глава 11 том 29 стр. 97  - 98 LV.ES глава 11 том 29 стр. 97  - 98 MT.ES глава 11 том 29 стр. 97  - 98 PL.ES глава 11 том 29 стр. 97  - 98 SK.ES глава 11 том 29 стр. 97  - 98 специално словенско издание глава 11 том 29 стр. 97  - 98

		19980618Решение на Съветаот 18 юни 1998 годиназа сключване на Споразумение за взаимно признаване във връзка с оценката на съответствието, сертификатите и обозначенията между Европейската общност и Австралия(98/508/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113, във връзка с член 228, параграф 2, първо изречение и параграф 3, първа алинея, както и член 228, параграф 4 от него,като взе предвид предложението на Комисията,като има предвид, че споразумението за взаимно признаване във връзка с оценката на съответствието, сертификатите и обозначенията между Европейската общност и Австралия бе договорено и парафирано на 19 юли 1996 г. и следва да бъде одобрено;като има предвид, че някои задачи по прилагането бяха възложени на Съвместния комитет, създаден от споразумението, и по-специално правомощията за промяна на някои аспекти от секторните приложения към него;като има предвид, че следва да бъдат създадени подходящи вътрешни процедури за осигуряване правилното функциониране на споразумението, и като има предвид, че е необходимо Комисията да бъде оправомощена да внася някои технически изменения в споразумението, както и да взема някои решения за неговото прилагане,РЕШИ:Член 1Споразумението за взаимно признаване във връзка с оценката на съответствието, сертификатите и обозначенията между Европейската общност и Австралия, включващо съответните приложения и съвместните декларации, приложени към него, се одобряват от страна на Европейската общност.Текстът на споразумението, приложенията и съвместните декларации се прилагат към настоящото решение.Член 2Председателят на Съвета е оправомощен да определи лицата, упълномощени да подпишат споразумението, за да бъде обвързана Общността и да бъде изпратена от името на Общността нотата, посочена в член 14 от споразумението [1].Член 31. Комисията представлява Общността в Съвместния комитет, посочен в член 12 от споразумението, подпомагана от специалния комитет, определен от Съвета. След консултации с този специален комитет, Комисията пристъпва към назначенията, нотификациите, обмена на информация и молбите за верификация, посочени в член 8, параграф 2 и член 12, параграф 4, букви в), г) и д) от споразумението.2. Позицията на Общността по отношение на решенията, които трябва да бъдат взети от Съвместния комитет, се определя от Комисията, след консултациите със специалния комитет, посочени в параграф 1 от настоящия член, по отношение на измененията в раздели от I до IV от секторните приложения (член 12, параграф 4, букви а) и б) и параграф 6 от споразумението) и верификация на съответствието съгласно член 8 и член 12, параграф 6, буква г) от споразумението.3. Във всички останали случаи позицията на Общността в Съвместния комитет се определя от Съвета, който действа с квалифицирано мнозинство по предложение на Комисията.Член 4Настоящото решение се публикува в Официален вестник на Европейските общности.Съставено в Люксембург на 18 юни 1998 година.За СъветаПредседателG. Strang[1] Датата на влизане в сила на споразумението се публикува в Официален вестник на Европейските общности.--------------------------------------------------


title: 2009/5/ЕО: Решение на Европейската централна банка от 18 декември 2008 година за отлагане началото на ротационната система в Управителния съвет на Европейската централна банка (ЕЦБ/2008/29)

text:
               7.1.2009

               BG

               Официален вестник на Европейския съюз

               L 3/4

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 18 декември 2008 година
   за отлагане началото на ротационната система в Управителния съвет на Европейската централна банка
   (ЕЦБ/2008/29)
   (2009/5/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (наричан по-долу „Устава на ЕСЦБ“), и по-специално член 10.2 от него,
   като има предвид, че:

               (1)

               Съгласно Решение 2008/608/ЕО на Съвета от 8 юли 2008 г. в съответствие с член 122, параграф 2 от Договора относно приемането от страна на Словакия на единната валута на 1 януари 2009 г. (1) Словакия изпълнява необходимите условия за приемане на еврото и дерогацията в нейна полза съгласно член 4 от Акта за присъединяване (2) се отменя считано от 1 януари 2009 г.

               (2)

               С приемането на еврото от Словакия броят на членовете на Управителния съвет на Европейската централна банка ще надхвърли 21. Съгласно член 10.2 от Устава на ЕСЦБ, считано от датата, на която броят на членовете на Управителния съвет надхвърли 21, всеки член на Изпълнителния съвет ще разполага с един глас, а броят на управителите с право на глас ще бъде 15. В този член се определят също и правилата за ротация на правото на глас. Съгласно член 10.2, шесто тире Управителният съвет с мнозинство от две трети от всички членове, със или без право на глас, може да реши да отложи началото на ротационната система до датата, когато броят на управителите надхвърли 18 души.

               (3)

               Съображение 6 от Препоръка ЕЦБ/2003/1 от 3 февруари 2003 г. за решение на Съвета относно изменение на член 10.2 от Устава на Европейската система на централните банки и на Европейската централна банка (3) и съображение 6 от Решение 2003/223/ЕО на Съвета, заседаващ в състав държавни глави или правителствени ръководители, от 21 март 2003 г. за изменение на член 10.2 от Устава на Европейската система на централните банки и на Европейската централна банка (4) се отнасят до възможността за решение, с което да се отложи началото на ротационната система, за да се избегне ситуация, когато управителите във всяка група притежават честота на гласуване от 100 %. Стартирането на ротационната система, когато броят на управителите надвиши 15, би изисквало въвеждането на извънредни мерки, за да се гарантира, че първата група управители не биха имали по-малка честота на гласуване от втората група. Възможно решение за осигуряване изпълнението на това условие би било да се разпределят на първата група пет гласа при гласуване. Това обаче би довело до честота на гласуване от 100 % на членовете на първата група и би било в противоречие с намерението спрямо всички управители да се прилага ротационната система. Алтернативни мерки, целящи избягване на честота на гласуване от 100 % на първата група, биха добавили значителна сложност на ротационната система.

               (4)

               След задълбочено обсъждане Управителният съвет заключи, че ползите от отлагането на ротационната система до момент, когато броят на управителите надхвърли 18, превишават ползите от въвеждането ѝ, когато броят на управителите надвиши 15, като по този начин се избягва въвеждането на допълнителни елементи на сложност в преходната ротационна система от две групи. Поради това е подходящо да се отложи началото на ротационната система, докато броят на управителите надхвърли 18,

         РЕШИ:
   Член 1
   Началото на ротационната система, предвидена в член 10.2 от Устава на ЕСЦБ, се отлага до датата, когато броят на управителите в Управителния съвет на ЕЦБ надхвърли 18.
   Член 2
   Настоящото решение влиза в сила на 1 януари 2009 г.

      Съставено във Франкфурт на Майн на 18 декември 2008 година.

            Председател на ЕЦБ

         Jean-Claude TRICHET

      (1)  ОВ L 195, 24.7.2008 г., стр. 24.

      (2)  Акт относно условията за присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република и промените в Учредителните договори на Европейския съюз (ОВ L 236, 23.9.2003 г., стр. 33).

      (3)  ОВ C 29, 7.2.2003 г., стр. 6.

      (4)  ОВ L 83, 1.4.2003 г., стр. 66.


title: 2008/459/ЕО: Решение на Съвета от 6 юни 2008 година за назначаване на член от Обединеното кралство в Комитета на регионите

text:
               19.6.2008

               BG

               Официален вестник на Европейския съюз

               L 160/30

      РЕШЕНИЕ НА СЪВЕТА

   от 6 юни 2008 година
   за назначаване на член от Обединеното кралство в Комитета на регионите
   (2008/459/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Обединеното кралство,
   като има предвид, че:

               (1)

               На 24 януари 2006 г., Съветът прие Решение 2006/116/ЕО (1) относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г.

               (2)

               След оставката на г-н Conor MURPHY се освободи едно място за член на Комитета на регионите,

         РЕШИ:
   Член 1
   Г-н Roger KNOX, Member of East Lothian Council, се назначава за член на Комитета на регионите за остатъка от мандата, който изтича на 25 януари 2010 г.
   Член 2
   Настоящото решение поражда действие от датата на приемането му.

      Съставено в Люксембург на 6 юни 2008 година.

            За Съвета

            Председател

         A. VIZJAK

      (1)  ОВ L 56, 25.2.2006 г., стр. 75.


title: Решение на Съвета от 18 юли 1988 година за сключване на Споразумението за сътрудничество между Европейската икономическа общност и Конфедерация Швейцария относно изследователската и развойната дейност в областта на дървения материал, включително корка, като възстановима суровина

text:
Важна правна забележка

|

31988D0404

Официален вестник n° L 195 , 23/07/1988 стр. 0074 - 0074 специално чешко издание глава 11 том 16 стр. 204  - 204 специално испанско издание глава 11 том 16 стр. 204  - 204 специално унгарско издание глава 11 том 16 стр. 204  - 204 специално литвийско издание глава 11 том 16 стр. 204  - 204 LV.ES глава 11 том 16 стр. 204  - 204 MT.ES глава 11 том 16 стр. 204  - 204 PL.ES глава 11 том 16 стр. 204  - 204 SK.ES глава 11 том 16 стр. 204  - 204 специално словенско издание глава 11 том 16 стр. 204  - 204

		19880718Решение на Съветаот 18 юли 1988 годиназа сключване на Споразумението за сътрудничество между Европейската икономическа общност и Конфедерация Швейцария относно изследователската и развойната дейност в областта на дървения материал, включително корка, като възстановима суровина(88/404/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 235 от него,като взе предвид предложението на Комисията,като взе предвид становището на Европейския парламент [1],като има предвид, че с Решение 86/235/ЕИО [2] Съветът прие изследователска програма относно материалите (суровини и обработени материали), (1986 г. - 1989 г.), която включва подпрограма в областта на дървения материал, включително корка, като възстановима суровина; като има предвид, че член 6 от посоченото решение оправомощава Комисията да договаря споразумения с трети страни, и по-специално тези, участващи в Европейското сътрудничество в областта на научно-техническите изследвания (COST), с оглед да ги асоциира напълно или частично към тази програма;като има предвид, че с Решение 87/177/ЕИО [3] Съветът одобри от името на Европейската икономическа общност рамковото споразумение за научно- техническо сътрудничество между Европейските общности и, между другото, Конфедерация Швейцария;като има предвид, че настоящото споразумение следва да бъде одобрено;като има предвид, че Договорът не е предвидил необходимите за това правомощия, различни от тези по член 235,РЕШИ:Член 1Споразумението за сътрудничество между Европейската икономическа общност и Конфедерация Швейцария относно изследователската и развойната дейност в областта на дървения материал, включително корка, като възстановима суровина, се одобрява от името на Общността.Текстът на споразумението е приложен към настоящото решение.Член 2Председателят на Съвета извършва нотифицирането, предвидено в член 9 от споразумението [4].Съставено в Брюксел на 18 юли 1988 година.За СъветаПредседателY. Pottakis[1] ОВ С 167, 27.6.1988 г.[2] ОВ L 159, 14.6.1986 г., стр. 36.[3] ОВ L 71, 14.3.1987 г., стр. 29.[4] Датата на влизане в сила на споразумението ще бъде публикувана в Официален вестник на Европейските общности от генералния секретариат на Съвета.--------------------------------------------------